title: Komisijas Īstenošanas regula (ES) 2021/1111 (2021. gada 6. jūlijs), ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku

text:
                  7.7.2021

                  LV

                  Eiropas Savienības Oficiālais Vēstnesis

                  L 239/22

         KOMISIJAS ĪSTENOŠANAS REGULA (ES) 2021/1111
         (2021. gada 6. jūlijs),
         ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 1210/2003 (2003. gada 7. jūlijs) par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu (1) un jo īpaši tās 11. panta b) punktu,
         tā kā:

                     (1)

                     Regulas (EK) Nr. 1210/2003 III pielikumā ir uzskaitītas Irākas iepriekšējās valdības valsts iestādes, sabiedrības un aģentūras, kā arī fiziskas un juridiskas personas, iestādes un organizācijas, uz kurām saskaņā ar minēto regulu attiecas tādu līdzekļu un saimniecisko resursu iesaldēšana, kas 2003. gada 22. maijā atradās ārpus Irākas.

                     (2)

                     Apvienoto Nāciju Organizācijas Drošības padomes Sankciju komiteja 2021. gada 30. jūnijā nolēma svītrot vienu organizāciju no to personu vai organizāciju saraksta, uz kurām būtu jāattiecina līdzekļu un saimniecisko resursu iesaldēšana.

                     (3)

                     Tādēļ būtu attiecīgi jāgroza Regulas (EK) Nr. 1210/2003 III pielikums,

               IR PIEŅĒMUSI ŠO REGULU.

            1. pants
            Regulas (EK) Nr. 1210/2003 III pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 6. jūlijā

                  Komisijas

                  un tās priekšsēdētājas vārdā –

                  Finanšu stabilitātes, finanšu pakalpojumu un kapitāla tirgu savienības ģenerāldirektorāts

                  ģenerāldirektors

            (1)  OV L 169, 8.7.2003., 6. lpp.

            PIELIKUMS
            Regulas (EK) Nr. 1210/2003 III pielikumā svītro šādu ierakstu:

                           “124.

                           STATE CONTRACTING WATER AND SEWAGE PROJECTS COMPANY (alias a) STATE ORGANIZATION FOR WATER AND SEWAGE, b) GENERAL ESTABLISHMENT FOR WATER AND SEWAGE PROJECTS, c) GENERAL ESTABLISHMENT FOR IMPLEMENTING WATER AND SEWERAGE PROJECTS, d) GENERAL ESTABLISHMENT FOR OPERATION WATER AND SEWERAGE PROJECTS). Adreses: a) Street No. 52, Alwiya, P.O. Box 5738, Baghdad, Iraq; b) P.O. Box 1011, Basil Square, Baghdad, Iraq; c) P.O. Box 1011, Al Wathba Square, Baghdad, Iraq.”.


title: Komisijas Īstenošanas Regula (ES) 2019/2182 (2019. gada 16. decembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā Pan Galego/Pan Gallego (AĢIN)

text:
                  20.12.2019

                  LV

                  Eiropas Savienības Oficiālais Vēstnesis

                  L 330/42

         KOMISIJAS ĪSTENOŠANAS REGULA (ES) 2019/2182
         (2019. gada 16. decembris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā “Pan Galego”/“Pan Gallego” (AĢIN)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Spānijas pieteikums, kurā lūgts reģistrēt nosaukumu “Pan Galego”/“Pan Gallego”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Pan Galego”/“Pan Gallego” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Pan Galego”/“Pan Gallego” (AĢIN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 2.3. grupas “Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 16. decembrī

                  Komisijas

                  un tās priekšsēdētājas vārdā

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  OV C 243, 19.7.2019., 3. lpp.

            (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas Regula (ES) 2019/2183 (2019. gada 16. decembris), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs Cordero Manchego (AĢIN)

text:
                  20.12.2019

                  LV

                  Eiropas Savienības Oficiālais Vēstnesis

                  L 330/43

         KOMISIJAS ĪSTENOŠANAS REGULA (ES) 2019/2183
         (2019. gada 16. decembris),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs “Cordero Manchego” (AĢIN)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Spānijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Cordero Manchego”, kas reģistrēta saskaņā ar Komisijas Regulu (EK) Nr. 378/1999 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Cordero Manchego” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 16. decembrī

                  Komisijas

                  un tās priekšsēdētājas vārdā –

               Janusz WOJCIECHOWSKI

                  Komisijas loceklis

            (1)  OV L 343, 14.12.2012., 1. lpp.

            (2)  Komisijas 1999. gada 19. februāra Regula (EK) Nr. 378/1999, ar ko papildina pielikumu Regulai (EK) Nr. 2400/96 par dažu nosaukumu iekļaušanu “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā”, kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību (OV L 46, 20.2.1999., 13. lpp.).

            (3)  OV C 242, 18.7.2019., 5. lpp.


title: Komisijas Īstenošanas regula (ES) 2019/2184 (2019. gada 16. decembris), ar ko attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs Riso del Delta del Po (AĢIN)

text:
                  20.12.2019

                  LV

                  Eiropas Savienības Oficiālais Vēstnesis

                  L 330/44

         KOMISIJAS ĪSTENOŠANAS REGULA (ES) 2019/2184
         (2019. gada 16. decembris),
         ar ko attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs “Riso del Delta del Po” (AĢIN)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Riso del Delta del Po”, kas reģistrēta saskaņā ar Komisijas Regulu (EK) Nr. 1078/2009 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Riso del Delta del Po” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 16. decembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas 2009. gada 10. novembra Regula (EK) Nr. 1078/2009 par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Riso del Delta del Po (AĢIN)) (OV L 294, 11.11.2009., 4. lpp.).

            (3)  OV C 271, 13.8.2019., 75. lpp.


title: Komisijas Īstenošanas regula (ES) 2019/2179 (2019. gada 13. decembris), ar ko attiecībā uz augstas kvalitātes liellopu gaļas tarifa kvotas sadalījumu starp valstīm groza Īstenošanas regulu (ES) Nr. 481/2012 un atkāpjas no minētās īstenošanas regulas attiecībā uz 2019./2020. kvotu gadu

text:
                  20.12.2019

                  LV

                  Eiropas Savienības Oficiālais Vēstnesis

                  L 330/3

         KOMISIJAS ĪSTENOŠANAS REGULA (ES) 2019/2179
         (2019. gada 13. decembris),
         ar ko attiecībā uz augstas kvalitātes liellopu gaļas tarifa kvotas sadalījumu starp valstīm groza Īstenošanas regulu (ES) Nr. 481/2012 un atkāpjas no minētās īstenošanas regulas attiecībā uz 2019./2020. kvotu gadu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. pantu,
         tā kā:

                     (1)

                     Komisijas Īstenošanas regula (ES) Nr. 481/2012 (2) nosaka noteikumus, ar kādiem tiek pārvaldīta ar Padomes Regulu (EK) Nr. 617/2009 (3) atvērtā autonomā tarifa kvota augstas kvalitātes liellopu gaļas importam.

                     (2)

                     Eiropas Savienība un Amerikas Savienotās Valstis 2019. gada 5. decembrī (4) noslēdza nolīgumu par Regulā (EK) Nr. 617/2009 paredzētās augstas kvalitātes liellopu gaļas tarifa kvotas sadalījumu starp valstīm (“nolīgums”). Visi piegādātāji, kurus šajā tarifa kvotā uzskata par nozīmīgiem, nolīgumā paredzētajam sadalījumam starp valstīm piekrita.

                     (3)

                     Īstenošanas regulas (ES) Nr. 481/2012 2. panta 3. punktā ir izklāstīti noteikumi par neizmantoto apakštarifa kvotu atlikumu pieskaitīšanu sekojošajām ceturkšņa apakštarifa kvotām. Atbilstoši nolīgumam visus neizlietotos daudzumus no apakšperiodiem, kas attiecīgajā kvotas gadā ir pirms nolīguma pirmā īstenošanas gada pirmās dienas, proporcionāli daļām tarifa kvotas kopapjomā pieskaita daudzumiem, kas pieejami īstenošanas perioda pirmā gada pirmajā apakšperiodā. Līdz ar to būtu jāparedz atkāpe no Īstenošanas regulas (ES) Nr. 481/2012 2. panta 3. punkta attiecībā uz apakšperiodos pirms nolīguma īstenošanas perioda pirmā gada pirmās dienas neizlietoto daudzumu sadalīšanu.

                     (4)

                     Tāpēc Īstenošanas regula (ES) Nr. 481/2012 ir jāgroza, ņemot vērā nolīgumu.

                     (5)

                     Īstenošanas regulas (ES) Nr. 481/2012 2. pants paredz, ka tarifa kvota ir pārvaldāma saskaņā ar Komisijas Regulas (EEK) Nr. 2454/93 (5) 308.a un 308.b pantu un 308.c panta 1. punktu. Regula (EEK) Nr. 2454/93 no 2016. gada 1. maija ir aizstāta ar Komisijas Īstenošanas Regulu (ES) 2016/481 (6). Skaidrības labad atsauces uz Regulu (EEK) Nr. 2454/93 būtu jāaizstāj ar atsaucēm uz Komisijas Īstenošanas regulu (ES) 2015/2447 (7).

                     (6)

                     Tāpēc Īstenošanas regula (ES) Nr. 481/2012 būtu attiecīgi jāgroza.

                     (7)

                     Šī regula būtu jāpiemēro no dienas, kad stājas spēkā nolīgums. Tāpēc šai regulai būtu jāstājas spēkā steidzamības kārtā.

                     (8)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Grozījumi Īstenošanas regulā (ES) Nr. 481/2012
            Īstenošanas regulu (ES) Nr. 481/2012 groza šādi:

                        1)

                        regulas 1. panta 1. punktu aizstāj ar šādu:

                           “1.   Šajā regulā paredzēti noteikumi par augstas kvalitātes liellopu gaļas Savienības gada tarifa kvotas pārvaldīšanu, kas noteikta Regulā (EK) Nr. 617/2009, turpmāk tekstā “tarifa kvota”. Tarifa kvotas periods, izcelsmes valsts, apjoms un nodoklis ir norādīts šīs regulas I pielikumā.”;

                        2)

                        regulas 2. panta 1. un 2. punktu aizstāj ar šādiem:

                           “1.   Tarifa kvotu pārvalda rindas kārtībā saskaņā ar Komisijas Īstenošanas regulas (ES) 2015/2447 (*1) 49.–52. pantu un 53. panta 1. punktu. Importa licences netiek prasītas.

                           2.   Tarifa kvotu pārvalda kā pamata tarifa kvotu, kuras apjoms ir 45 000 tonnas un kārtas numurs ir 09.2201, ar:

                                       a)

                                       četrām ceturkšņa apakštarifa kvotām ar kārtas numuru 09.2202;

                                       b)

                                       divām ceturkšņa apakštarifa kvotām ar kārtas numuru 09.2203 no 2020. gada 1. janvāra līdz 2020. gada 30. jūnijam;

                                       c)

                                       četrām ceturkšņa apakštarifa kvotām ar kārtas numuru 09.2203 no 2020. gada 1. jūlija.

                                 Tarifa kvotu var izmantot, tikai piesakoties uz kārtas numuriem 09.2202 un 09.2203, kas attiecas uz apakštarifa kvotām.

                           (*1)  Komisijas 2015. gada 24. novembra Īstenošanas regula (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).”;"

                        3)

                        I pielikumu aizstāj ar šīs regulas pielikuma tekstu.

            2. pants
            Atkāpes no Īstenošanas regulas (ES) Nr. 481/2012 attiecībā uz 2019./2020. kvotas gadu
            Atkāpjoties no Īstenošanas regulas (ES) Nr. 481/2012 2. panta 3. punkta, 2019. gada 31. decembrī neizlietotos atlikumus pieskaita ceturkšņa apakštarifa kvotām, kas sākas ar 2020. gada 1. janvāri, proporcijā, kas noteikta šādi:

                        a)

                        kvotai 09.2202: 58,89 %;

                        b)

                        kvotai 09.2203: 41,11 %.

            3. pants
            Stāšanās spēkā un piemērošana
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 1. janvāra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 13. decembrī

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 347, 20.12.2013., 671. lpp.

            (2)  Komisijas 2012. gada 7. jūnija Īstenošanas regula (ES) Nr. 481/2012, ar ko nosaka noteikumus tarifa kvotas pārvaldīšanai augstas kvalitātes liellopu gaļai (OV L 148, 8.6.2012., 9. lpp.).

            (3)  Padomes 2009. gada 13. jūlija Regula (EK) Nr. 617/2009 par autonomas tarifu kvotas atvēršanu augstas kvalitātes liellopu gaļas importam (OV L 182, 15.7.2009., 1. lpp.).

            (4)  Padomes 2019. gada 5. decembra Lēmums (ES) 2019/2073 par tāda nolīguma noslēgšanu starp Amerikas Savienotajām Valstīm un Eiropas Savienību, ar kuru Amerikas Savienotajām Valstīm iedala daļu no augstas kvalitātes liellopu gaļas tarifa likmes kvotas, kas minēta pārskatītajā saprašanās memorandā par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem (2014) (OV L 316, 6.12.2019., 1. lpp.).

            (5)  Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 11.10.1993., 1. lpp.).

            (6)  Komisijas 2016. gada 1. aprīļa Īstenošanas regula (ES) 2016/481, ar kuru atceļ Komisijas Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 87, 2.4.2016., 24. lpp.).

            (7)  Komisijas 2015. gada 24. novembra Īstenošanas regula (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).

            PIELIKUMS

                     ‘I PIELIKUMS

                        Tarifa kvotas augstas kvalitātes svaigai, atdzesētai un saldētai liellopu gaļai

                                 KN kodi

                                 Preču apraksts

                                 Tarifa kvotas periodi un apakšperiodi

                                 Valsts

                                 Tarifa kvotas nodoklis

                                 Visas valstis

                                 ASV

                                 Citas valstis

                                 Kārtas Nr.

                                 09.2202

                                 09.2203

                                 09.2202

                                 Tarifa kvotas apjoms
                                 (tonnās neto svara)

                                 ex 0201
                                 ex 0202
                                 ex 0206 10 95
                                 ex 0206 29 91

                                 Svaiga, atdzesēta vai saldēta liellopu gaļa, kas atbilst II pielikumā noteiktajām prasībām

                                    No 2019. gada 1. jūlija līdz 2020. gada 30. jūnijam

                                 Nulle’

                                 No 1. jūlija līdz 30. septembrim

                                 11 250

                                 —

                                 —

                                 No 1. oktobra līdz 31. decembrim

                                 11 250

                                 —

                                 —

                                 No 1. janvāra līdz 31. martam

                                 —

                                 4 625

                                 6 625

                                 No 1. aprīļa līdz 30. jūnijam

                                 —

                                 4 625

                                 6 625

                                    No 2020. gada 1. jūlija līdz 2021. gada 30. jūnijam

                                 No 1. jūlija līdz 30. septembrim

                                 —

                                 4 625

                                 6 625

                                 No 1. oktobra līdz 31. decembrim

                                 —

                                 4 625

                                 6 625

                                 No 1. janvāra līdz 31. martam

                                 —

                                 5 750

                                 5 500

                                 No 1. aprīļa līdz 30. jūnijam

                                 —

                                 5 750

                                 5 500

                                    No 2021. gada 1. jūlija līdz 2022. gada 30. jūnijam

                                 No 1. jūlija līdz 30. septembrim

                                 —

                                 5 750

                                 5 500

                                 No 1. oktobra līdz 31. decembrim

                                 —

                                 5 750

                                 5 500

                                 No 1. janvāra līdz 31. martam

                                 —

                                 6 350

                                 4 900

                                 No 1. aprīļa līdz 30. jūnijam

                                 —

                                 6 350

                                 4 900

                                    No 2022. gada 1. jūlija līdz 2023. gada 30. jūnijam

                                 No 1. jūlija līdz 30. septembrim

                                 —

                                 6 350

                                 4 900

                                 No 1. oktobra līdz 31. decembrim

                                 —

                                 6 350

                                 4 900

                                 No 1. janvāra līdz 31. martam

                                 —

                                 6 950

                                 4 300

                                 No 1. aprīļa līdz 30. jūnijam

                                 —

                                 6 950

                                 4 300

                                    No 2023. gada 1. jūlija līdz 2024. gada 30. jūnijam

                                 No 1. jūlija līdz 30. septembrim

                                 —

                                 6 950

                                 4 300

                                 No 1. oktobra līdz 31. decembrim

                                 —

                                 6 950

                                 4 300

                                 No 1. janvāra līdz 31. martam

                                 —

                                 7 550

                                 3 700

                                 No 1. aprīļa līdz 30. jūnijam

                                 —

                                 7 550

                                 3 700

                                    No 2024. gada 1. jūlija līdz 2025. gada 30. jūnijam

                                 No 1. jūlija līdz 30. septembrim

                                 —

                                 7 550

                                 3 700

                                 No 1. oktobra līdz 31. decembrim

                                 —

                                 7 550

                                 3 700

                                 No 1. janvāra līdz 31. martam

                                 —

                                 8 150

                                 3 100

                                 No 1. aprīļa līdz 30. jūnijam

                                 —

                                 8 150

                                 3 100

                                    No 2025. gada 1. jūlija līdz 2026. gada 30. jūnijam

                                 No 1. jūlija līdz 30. septembrim

                                 —

                                 8 150

                                 3 100

                                 No 1. oktobra līdz 31. decembrim

                                 —

                                 8 150

                                 3 100

                                 No 1. janvāra līdz 31. martam

                                 —

                                 8 750

                                 2 500

                                 No 1. aprīļa līdz 30. jūnijam

                                 —

                                 8 750

                                 2 500

                                    No 2026. gada 1. jūlija

                                 No 1. jūlija līdz 30. septembrim

                                 —

                                 8 750

                                 2 500

                                 No 1. oktobra līdz 31. decembrim

                                 —

                                 8 750

                                 2 500

                                 No 1. janvāra līdz 31. martam

                                 —

                                 8 750

                                 2 500

                                 No 1. aprīļa līdz 30. jūnijam

                                 —

                                 8 750

                                 2 500


title: Komisijas Īstenošanas regula (ES) 2019/2180 (2019. gada 16. decembris), ar ko saskaņā ar Eiropas Parlamenta un Padomes Regulu (ES) 2019/1700 precizē kvalitātes ziņojumu detalizētu sagatavošanas kārtību un saturu (Dokuments attiecas uz EEZ)

text:
                  20.12.2019

                  LV

                  Eiropas Savienības Oficiālais Vēstnesis

                  L 330/8

         KOMISIJAS ĪSTENOŠANAS REGULA (ES) 2019/2180
         (2019. gada 16. decembris),
         ar ko saskaņā ar Eiropas Parlamenta un Padomes Regulu (ES) 2019/1700 precizē kvalitātes ziņojumu detalizētu sagatavošanas kārtību un saturu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2019. gada 10. oktobra Regulu (ES) 2019/1700, ar ko izveido vienotu ietvaru Eiropas statistikai par personām un mājsaimniecībām, kuras pamatā ir no izlasēm savākti dati individuālā līmenī, ar ko groza Eiropas Parlamenta un Padomes Regulas (EK) Nr. 808/2004, (EK) Nr. 452/2008 un (EK) Nr. 1338/2008 un ar ko atceļ Eiropas Parlamenta un Padomes Regulu (EK) Nr. 1177/2003 un Padomes Regulu (EK) Nr. 577/98 (1), un jo īpaši tās 13. panta 6. punktu,
         tā kā:

                     (1)

                     Attiecībā uz datiem, kas dalībvalstīm jānosūta Eurostat, Komisijai būtu jāprecizē kvalitātes ziņojumu detalizēta sagatavošanas kārtība un saturs, tostarp norādes par metodi, ko izmanto, lai novērtētu atbilstību precizitātes prasībām.

                     (2)

                     Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,

               IR PIEŅĒMUSI ŠO REGULU.

            1. pants
            Priekšmets
            Šī regula nosaka par datiem, kas dalībvalstīm jānosūta Komisijai (Eurostat) saskaņā ar Regulu (ES) 2019/1700, iesniedzamo kvalitātes ziņojumu detalizētu sagatavošanas kārtību un to prasīto saturu, tostarp tās metodes izklāstu, ko izmanto, lai novērtētu atbilstību precizitātes prasībām.

            2. pants
            Definīcijas
            Šajā regulā piemēro šādas definīcijas:

                        1)

                        “intervija ar aizstājēju” ir intervija ar personu, kas nav persona, no kuras tiek lūgta informācija, ievērojot katrā apsekojumā paredzētos konkrētos noteikumus, kuros precizēts, kādos gadījumos var pieņemt intervijas ar aizstājēju;

                        2)

                        “neatbildētība” ir neizdošanās apsekojumā savākt datus par visiem datu ierakstiem apsekojuma anketā vai no visām datu vākšanai izraudzītajām kopas vienībām, vai abiem, konkrēti:

                                    a)

                                    “vienības neatbildētība” ir neatbildētības veids, kas rodas, ja netiek savākti dati par datu vākšanai izraudzītu kopas vienību;

                                    b)

                                    “ieraksta neatbildētība” ir neatbildētības veids, kas rodas, ja netiek savākti dati par apsekojuma mainīgo lielumu attiecībā uz izraudzītu kopas vienību;

                        3)

                        “atlases kļūda” ir daļa no atšķirības starp kopas vērtību un minētās vērtības novērtējumu, kas iegūta no nejaušas izlases, un tā izriet no fakta, ka ir uzskaitīta tikai kopas apakškopa;

                        4)

                        “ārpusatlases kļūda” ir kļūda apsekojuma novērtējumos, kas nav attiecināma uz atlases svārstībām;

                        5)

                        “aizstāšana” attiecībā uz respondentiem ir sākotnēji atlasītās vienības aizstāšana ar citu vienību, tostarp aizstāšana mājsaimniecības ietvaros vai starp mājsaimniecībām;

                        6)

                        “atbilstīgas vienības” ir no izlases rāmja atlasītu kopas vienību kopums, kas ir daļa no mērķkopas;

                        7)

                        “neatbilstīgas vienības” ir izlasē iekļautas vienības, kas nav daļa no mērķkopas;

                        8)

                        “neto izlase”, ko dēvē arī par “sasniegto izlasi”, ir to kopas vienību kopums (ieskaitot aizstājējas vienības), kas ir atlasītas no izlases rāmja un no kurām ir iegūta pietiekama informācija, lai vienību iekļautu apsekojuma novērtējumos;

                        9)

                        “bruto izlase”, ko dēvē arī par “sākotnējo izlasi”, ir to kopas vienību kopums, kas ir sākotnēji atlasītas no izlases rāmja. Bruto izlasē ir ietvertas atbilstīgās vienības (neto izlase un neatbildētības vienības), kā arī neatbilstīgās vienības;

                        10)

                        “imputācija” ir vērtības ievadīšanas procedūra attiecībā uz konkrētu datu ierakstu, ja atbilde nav pieejama.

            3. pants
            Kvalitātes ziņojumi
            Kvalitātes ziņojumos iekļauj ar kvalitāti saistītus datus un metadatus saskaņā ar kvalitātes kritērijiem un statistikas jēdzieniem, kas noteikti pielikumā. Šie ziņojumi attiecas arī uz visiem gadījumiem, kad nav ievēroti atbilstošie kvalitātes kritēriji vai statistikas jēdzieni nav pareizi piemēroti, vai abiem.

            4. pants
            To metožu izklāsts, ko izmanto, lai novērtētu atbilstību precizitātes prasībām
            Komisija (Eurostat) novērtē, cik lielā mērā dati, ko dalībvalstis nosūtījušas saskaņā ar Regulas (ES) 2019/1700 II pielikumu, atbilst precizitātes prasībām. Ja Komisija (Eurostat) konstatē neatbilstību precizitātes prasībām, to novērtē saskaņā ar šādiem kritērijiem:

                        —

                        neatbilstības apmērs un biežums, kā arī ietekme uz galveno rādītāju kvalitāti, jo īpaši to salīdzināmību,

                        —

                        vai neatbilstību var nekavējoties novērst, un vai dalībvalstis efektīvi veic vajadzīgās korekcijas,

                        —

                        vai neatbilstību var netieši mazināt, jo īpaši ar novērtēšanas metožu palīdzību, un vai dalībvalstis veic atbilstošus mazināšanas pasākumus,

                        —

                        tas, cik lielā mērā dalībvalstis kontrolē neatbilstību, kas var rasties tādu iemeslu dēļ, kurus dalībvalstis nevar ietekmēt,

                        —

                        apmērs, kādā neatbilstība saglabājas datu vākšanas secīgās kārtās,

                        —

                        vai pastāv korektīvo pasākumu plāns, ko apstiprinājusi Komisija (Eurostat), un vai tas tiek efektīvi īstenots; šāda plāna novērtējumā tiks ņemts vērā laiks, kas vajadzīgs, lai novērstu neatbilstības gadījumus, jo īpaši attiecībā uz paneļa datu vākšanām.

            5. pants
            Tehniskie standarti kvalitātes ziņojumu nosūtīšanai

               1.   Lai atbalstītu kvalitātes pārvaldību un procesa dokumentāciju, kvalitātes ziņojumus nosūta saskaņā ar Komisijas (Eurostat) noteiktajiem tehniskajiem standartiem.

               2.   Lai nodrošinātu datu elektronisku izgūšanu, kvalitātes ziņojumus nosūta Komisijai (Eurostat), izmantojot vienoto kontaktpunktu.

            6. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 16. decembrī

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 261 I, 14.10.2019., 1. lpp.

            PIELIKUMS

               Kvalitātes kritēriji un statistikas jēdzieni

            Kvalitātes ziņojumā būtu jāiekļauj ar kvalitāti saistīti dati un metadati atbilstoši šādiem kvalitātes kritērijiem un statistikas jēdzieniem.
            Ja konkrēts statistikas jēdziens neattiecas uz statistikas darbību, minētais jēdziens būtu jāsaglabā kvalitātes ziņojumā, pievienojot vārdu “Neattiecas”.
            1.   KONTAKTINFORMĀCIJA
            Attiecībā uz datiem vai metadatiem kā kontaktpunkti izraudzītas personas vai organizācijas, tostarp kontaktinformācija.
            2.   STATISTIKAS IZKĀRTOJUMS
            Tādu izplatīto datu apraksts, kurus lietotājiem var parādīt kā tabulas, grafikus vai kartes.
            2.1.   Datu apraksts

            Datu kopas galveno raksturlielumu apraksts.
            2.2.   Klasifikācijas sistēmas

            Attiecīgā gadījumā datos izmantoto klasifikāciju un dalījumu saraksts un visas novirzes no Eiropas statistikas standartiem vai starptautiskajiem standartiem.
            2.3.   Sektoru aptvērums

            Datu kopā aptverto galveno tēmu apraksts.
            2.4.   Statistikas jēdzieni un definīcijas, tostarp pārskata periods

            Visu to mainīgo lielumu saraksts, kuri atšķiras no standarta definīcijas, norādot izmantotos valsts jēdzienus un visas atšķirības starp valsts jēdzieniem un attiecīgajiem datu krājumiem.
            2.5.   Statistikas vienības

            Novērojamo vienību apraksts.
            2.6.   Statistikas kopa

            Tās statistikas mērķkopas vai mērķkopu apraksts, uz ko attiecas datu kopa, t. i., kopa, par kuru jāvāc informācija.
            2.6.1.   Neaptvertā(-ās) kopa(-as)

            Informācija par visām apakškopām, kas nav aptvertas datu vākšanā (piemēram, bezpajumtnieki vai iestādēs dzīvojoši cilvēki), tostarp visu šādu kopu apraksts un to visprecīzākais kvantitatīvais novērtējums.
            2.7.   Atsauces teritorija

            Tās ģeogrāfiskās teritorijas apraksts, uz kuru attiecas izmērītā statistiskā parādība: aptvertā ģeogrāfiskā teritorija un visu izslēgto reģionu saraksts.
            2.8.   Laika aptvērums

            Laika posmi vai laika punkti, uz kuriem attiecas novērojums.
            3.   STATISTISKĀ APSTRĀDE
            Ar datiem veiktās darbības, lai atbilstoši konkrētam noteikumu kopumam atvasinātu jaunu informāciju.
            3.1.   Izejas dati

            Neapstrādātu statistikas datu avota apraksts (piemēram, intervijas, administratīvie dati, visi citi avoti). Ja tiek izmantoti administratīvie reģistri, tie būtu skaidri jāapraksta (avots, galvenais mērķis, iespējamie trūkumi utt.).
            3.1.1.   Izlases rāmis

            Izlases rāmja iegūšanai vai izveidošanai izmantoto metožu apraksts.
            3.1.2.   Izlases plānojums

            Šādu aspektu apraksts:

                        —

                        Izlases plānojuma veids (stratificēta, daudzpakāpju, klastera, vienas pakāpes, divu pakāpju).

                        —

                        Stratifikācijas un apakšstratifikācijas kritēriji.

                        —

                        Izlases lielums.

                  3.2.   Datu vākšanas biežums

            Informācija par to, cik bieži tiek vākta datu kopa.
            3.3.   Datu vākšana

            Datu iegūšanai izmantoto metožu apraksts (CAPI, CAWI, CATI utt.). Būtu jāpievieno valsts anketa, kas izmantota datu vākšanai, kā arī tās tulkojums angļu valodā.
            3.4.   Datu validēšana

            Izejas datu un izvaddatu pārbaudei un validēšanai izmantoto procedūru apraksts, tostarp skaidrojums par to, kā šo validāciju rezultāti tiek uzraudzīti un izmantoti.
            3.5.   Datu apkopošana

            Datu apkopošanas procesa apraksts (piemēram, datu labošana, imputācija, svēršana, koriģēšana attiecībā uz neatbildētību, kalibrēšana, izmantotais modelis utt.). Katrs svēršanas posms būtu jāapraksta atsevišķi: plānojuma svaru aprēķināšana; neatbildētības koriģēšana (kā tiek koriģēts plānojuma svars, ņemot vērā atbildētības līmeņu atšķirības); kalibrēšana (koriģēšanā izmantotais līmenis un mainīgie lielumi, piemērotā metode); galīgo svaru aprēķināšana.
            4.   KVALITĀTES PĀRVALDĪBA
            Organizācijā izveidotās sistēmas un ietvari, ko izmanto, lai pārvaldītu statistikas produktu un procesu kvalitāti.
            4.1.   Kvalitātes nodrošināšana

            Organizācijā izmantotā kvalitātes nodrošināšanas ietvara un/vai kvalitātes pārvaldības sistēmas (piemēram, EFQM, ISO
               9000) apraksts.
            4.2.   Kvalitātes novērtējums

            Statistikas rezultātu vispārējās kvalitātes apraksts, apkopojot galvenās stiprās puses un kvalitātes trūkumus standarta kvalitātes kritērijos: atbilstība, precizitāte, ticamība, savlaicīgums, punktualitāte, salīdzināmība un saskaņotība. Var minēt visus kompromisus starp kvalitātes aspektiem un visiem paredzētajiem kvalitātes uzlabojumiem.
            5.   ATBILSTĪBA
            5.1.   Lietotāju vajadzības

            Informācija (ja pieejama) par (visām jaunajām) lietotāju vajadzībām saistībā ar savāktajiem datiem.
            5.2.   Lietotāju apmierinātība

            Informācija (ja pieejama) par datu lietotāju apmierinātības līmeni attiecībā uz savāktajiem un publiskotajiem datiem.
            5.3.   Pilnīgums

            Visu neatbilstību apraksts, ņemot vērā nenosūtītos mainīgos lielumus.
            6.   PRECIZITĀTE UN TICAMĪBA
            6.1.   Kopējā precizitāte

            Ar konkrētu datu kopu vai jomu saistīts kopsavilkums par dažādajām precizitātes novērtējuma sastāvdaļām:

                        —

                        Apraksts par galvenajiem nejaušo un sistēmisko kļūdu avotiem statistikas rezultātos ar visu kļūdu kopsavilkuma novērtējumu, īpaši pievēršot uzmanību ietekmei uz galvenajiem novērtējumiem.

                        —

                        Attiecīgā gadījumā datu pārskatīšanas aspekti.

                  6.2.   Atlases kļūda

                        —

                        Precizitātes novērtējumu aprēķināšanas metodoloģijas apraksts.

                        —

                        Novērtējumu precizitātes mēri saskaņā ar atsevišķo datu kopu tehniskajām specifikācijām.

                        —

                        Standartkļūdas valsts un vajadzības gadījumā reģionālā līmenī (NUTS
                           2) attiecībā uz galvenajiem rādītājiem, kas minēti Regulas (ES) 2019/1700 II pielikumā.

                  6.3.   Ārpusatlases kļūda

            6.3.1.   Aptvēruma kļūda

            Apraksts par atšķirībām starp rāmja kopu un mērķkopu.

                        —

                        Rāmja atjaunināšanas biežums un grafiks.

                        —

                        Kļūdas, kas radušās saistībā ar atšķirībām starp izlases rāmi un mērķkopu, un apakškopām (virsaptvērums, zemaptvērums, kļūdaina klasificēšana).

                  6.3.2.   Mērījumu kļūda

            To datu vākšanas laikā radušos kļūdu apraksts, kuru rezultātā ierakstīto mainīgo lielumu vērtības atšķiras no patiesajām vērtībām.

                        —

                        Plānojot un testējot anketu pielikto pūļu apraksts (tostarp novēršot kļūdas, kas rodas no vairākveidu un/vai vairākavotu datu vākšanas).

                        —

                        Intervētāju apmācības apraksts.

                        —

                        Interviju ar aizstājēju līmeņi.

                  6.3.3.   Neatbildētības kļūda

            Apraksts:

                        —

                        Pieejamie nerespondentu raksturlielumi.

                        —

                        Vienības un ieraksta neatbildētības līmeņi.

                        —

                        Aizstāšanas līmeņi.

                        —

                        Bruto izlases lielums (sākotnējais izlases lielums), atbilstīgo vienību skaits un neto izlases lielums, ieskaitot aizstājējas vienības (sasniegtais izlases lielums).

                  6.3.4.   Apstrādes kļūda

            Apraksts par visām kļūdām apstrādē un to ietekmi uz galīgajiem datu vākšanas rezultātiem, kas radušās, nepareizi īstenojot pareizi plānotas īstenošanas metodes.

                        —

                        Kvalitātes pārbaužu un datu labošanas procesa apraksts.

                        —

                        Imputācijas procedūru apraksts.

                        —

                        Imputācijas līmeņi.

                  6.3.5.   Modeļa pieņēmuma kļūda

            Attiecīgā gadījumā: to kļūdu apraksts, kuras rodas no konkrētām jomām paredzētiem modeļiem, kas vajadzīgi, lai noteiktu novērtējuma mērķi.
            6.4.   Sezonālā koriģēšana (attiecīgā gadījumā)

            To statistikas metožu apraksts, kuras izmanto, lai novērstu sezonas ietekmi, kas ietekmē datu rindas.
            6.5.   Datu pārskatīšana – politika

            Izplatīto datu pārredzamības nodrošināšanai paredzētās politikas apraksts, turklāt, ņemot vērā, ka provizoriskos datus pārskata pēc apkopošanas.
            6.6.   Datu pārskatīšana – prakse

            Informācija par datu pārskatīšanas praksi.
            7.   SAVLAICĪGUMS UN PUNKTUALITĀTE
            Informācija par šādiem elementiem:

                        —

                        Valsts rezultātu izplatīšanas datums.

                        —

                        Dienu skaits starp praktiskās datu vākšanas beigām un pirmo pilnībā validēto datu sniegšanu Komisijai (Eurostat).

                        —

                        Pirmās pilnīgās datu sniegšanas datums Komisijai (Eurostat). Ja datu sniegšana neatbilst Regulā (ES) 2019/1700 noteiktajam termiņam, būtu jānorāda kavēšanās iemesli.

                  8.   SASKAŅOTĪBA UN SALĪDZINĀMĪBA
            Apraksts par to, kā ir izpildītas konkrētajā jomā noteiktās prasības, tostarp attiecīgā gadījumā par visu noviržu no anketas un definīcijām ietekmi.
            8.1.   Salīdzināmība – ģeogrāfiski

            Visu salīdzināmības starp dažādiem valsts reģioniem problēmu apraksts.
            8.2.   Salīdzināmība – laika griezumā

            Informācija par salīdzināmu laikrindu garumu, tostarp par gadiem, kad radušies rindu pārrāvumi, un par to iemesliem.
            8.3.   Saskaņotība – starp dažādām jomām

            Salīdzinājums ar ārējiem avotiem visiem attiecīgajiem mainīgajiem lielumiem, ja attiecīgās dalībvalstis uzskata, ka šādi ārēji dati ir pietiekami ticami.
            8.4.   Saskaņotība – statistika, kas biežāka nekā reizi gadā, un gada statistika

            Ja attiecas.
            8.5.   Saskaņotība – nacionālie konti

            Ja attiecas.
            8.6.   Saskaņotība – iekšēja

            Informācija par saskaņotības trūkumu statistikas procesa rezultātā.
            9.   PIEEJAMĪBA UN SKAIDRĪBA
            Informācija par šādiem elementiem:

                        —

                        Izplatīšanas formāti.

                        —

                        Dokumentācija par metodoloģiju un kvalitāti.

                  10.   IZMAKSAS UN SLOGS
            Respondentu slogs un, ja pieejamas, izmaksas saistībā ar statistikas produkta vākšanu un sagatavošanu. Būtu jānorāda mājsaimniecību interviju vidējais ilgums. Ja iespējams un nepieciešams attiecīgā gadījumā, mājsaimniecības intervijas ilgums būtu jāziņo datu vākšanas veida dalījumā.
            11.   KONFIDENCIALITĀTE
            Informācija par īpašumtiesībām uz datiem, kas norāda, ciktāl to neatļauta izpaušana varētu būt neatbilstoša vai kaitīga avota vai citu attiecīgo personu interesēm.

                        —

                        Konfidencialitātes politika – visu to noteikumu apraksts papildus Eiropas tiesību aktiem, kuri attiecas uz datiem piemēroto statistikas konfidencialitāti.

                        —

                        Konfidencialitāte – datu apstrāde: mikrodatu un makrodatu (tostarp tabulas datu) apstrādei piemēroto noteikumu vispārīgs apraksts attiecībā uz statistikas konfidencialitāti.

                  12.   PIEZĪME
            Papildu aprakstošs teksts, ko var iekļaut kvalitātes ziņojumā.


title: Komisijas Īstenošanas regula (ES) 2019/2185 (2019. gada 16. decembris), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs Bleu du Vercors-Sassenage (ACVN)

text:
                  20.12.2019

                  LV

                  Eiropas Savienības Oficiālais Vēstnesis

                  L 330/45

         KOMISIJAS ĪSTENOŠANAS REGULA (ES) 2019/2185
         (2019. gada 16. decembris),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs “Bleu du Vercors-Sassenage” (ACVN)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Bleu du Vercors-Sassenage”, kas reģistrēts atbilstīgi Komisijas Regulai (EK) Nr. 509/2001 (2), kurā grozījumi izdarīti ar Komisijas Regulu (EK) Nr. 387/2009 (3).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (4).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Bleu du Vercors-Sassenage” (ACVN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 16. decembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas 2001. gada 15. marta Regula (EK) Nr. 509/2001, ar ko papildina pielikumu Regulai (EK) Nr. 2400/96 par dažu nosaukumu iekļaušanu “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā”, kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību (OV L 76, 16.3.2001., 7. lpp.).

            (3)  Komisijas 2009. gada 12. maija Regula (EK) Nr. 387/2009, ar ko apstiprina maznozīmīgas izmaiņas tāda nosaukuma specifikācijā, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Bleu du Vercors-Sassenage (ACVN)) (OV L 118, 13.5.2009., 67. lpp.).

            (4)  OV C 279, 19.8.2019., 24. lpp.


title: Komisijas Īstenošanas regula (ES) 2019/2186 (2019. gada 18. decembris), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
                  20.12.2019

                  LV

                  Eiropas Savienības Oficiālais Vēstnesis

                  L 330/46

         KOMISIJAS ĪSTENOŠANAS REGULA (ES) 2019/2186
         (2019. gada 18. decembris),
         ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
         ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 510/2014, ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
         tā kā:

                     (1)

                     Ar Komisijas Regulu (EK) Nr. 1484/95 (3) ir paredzēti sīki izstrādāti noteikumi par to, kā piemērojama papildu ievedmuitas nodokļu sistēma, un ir noteiktas reprezentatīvās cenas mājputnu gaļas un olu nozarē, kā arī ovalbumīnam.

                     (2)

                     Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka reprezentatīvās cenas konkrētu produktu importam ir jāgroza, ņemot vērā cenu svārstības atkarībā no produktu izcelsmes.

                     (3)

                     Tādēļ Regula (EK) Nr. 1484/95 ir attiecīgi jāgroza.

                     (4)

                     Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

               IR PIEŅĒMUSI ŠO REGULU.

            1. pants
            Regulas (EK) Nr. 1484/95 I pielikumu aizstāj ar šīs regulas pielikuma tekstu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 18. decembrī

                  Komisijas

                  un tās priekšsēdētājas vārdā

               Lauksaimniecības un lauku attīstības ģenerāldirektorāta

                  Ģenerāldirektors

                  Jerzy PLEWA

            (1)  OV L 347, 20.12.2013., 671. lpp.

            (2)  OV L 150, 20.5.2014., 1. lpp.

            (3)  Komisijas 1995. gada 28. jūnija Regula (EK) Nr. 1484/95, ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam un atceļ Regulu Nr. 163/67/EEK (OV L 145, 29.6.1995., 47. lpp.).

            PIELIKUMS

                     «I PIELIKUMS

                                 KN kods

                                 Preču apraksts

                                 Reprezentatīvā cena
                                 (EUR/100 kg)

                                 Nodrošinājums, kas minēts 3. pantā
                                 (EUR/100 kg)

                                 Izcelsme  (1)

                                 0207 12 90

                                 Saldēti Gallus domesticus sugas mājputnu gaļas liemeņi, t. s. “65 % cāļi”

                                 147,8

                                 0

                                 AR

                                 0207 14 10

                                 Atkauloti, saldēti Gallus domesticus sugas mājputnu gaļas gabali

                                 231,2
                                 204,0
                                 324,0
                                 206,5

                                 21
                                 29
                                 0
                                 28

                                 AR
                                 BR
                                 CL
                                 TH

                                 1602 32 11

                                 Termiski neapstrādāti Gallus domesticus sugas mājputnu gaļas izstrādājumi

                                 283,0

                                 1

                                 BR

               (1)  Valstu nomenklatūra ir noteikta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).»